LidanRubinov/Halacha-QA huggingface dataset:
שאלה: תרופה בשבת: יש לי בעיה רפואית של הזעת יתר שגורמת לי להזיע בכמות גדולה בבית השחי בלי שום קשר לטמפרטורה. לאחרונה מצאתי תרופה שאותה צריך למרוח בבית השחי בלילה יומיים כן ויומיים לא. השאלה היא האם מותר לי להשתמש בתרופה אם זה יוצא בשישי בלילה כי שבת? מראש כבוד הרב!
תשובה: ב"ה אם זה נוזלי מותר. אם זה מוצק אסור. ואם זה מוצק ודחוף לך להשתמש בזה אז ביום שישי תיקח את התרופה הזו ותדלל אותה שהיא תהיה נוזלית וכך תוכל למרוח אותה. רפוא"ש. ודע כי בתלמוד במסכת שבת דף נג נאמר שאסור ליטול תרופות בשבת משום גזרת שחיקת סממנים ולכן בשל העובדה שהאזור שאתה מתאר אותו הוא אזור רגיש בגוף האדם ומצער את האדם (לא רק שורף אלא גם קשה ללכת עם ידיים למעלה.)אפשר להקל לך להשתמש בתרופה. עוזיאל אליהו,
שאלה: קריאת התורה לבר מצווה: בוקר טוב הרב יש לי חבר חילוני שבנו אמור לעלות בשבוע הבא לתורה. התכנון היה שהוא יעלה ביום חמישי הבא לתורה והוא למד לקרוא את הקטע המתאים בפרשת השבוע. אבל יום חמישי הבא הוא ראש חודש ולכן הגבאי בבית הכנסת אמר לו שאי אפשר לקרוא בפרשת קרח - אלא רק את הקריאה של ראש חודש. מדובר במניין שהם מארגנים בבית מלון - ואין שם מניין קבוע - הם מארגנים את המניין. האם אפשר בכל מקרה לקרוא ביום חמישי הבא בפרשת קרח? ליאור
תשובה: למיטב הבנתי אין מקום לקריאה שונה מזו של ר"ח. כפתרון מעשי אפשר ללמוד עם הילד בקריאה של ר"ח שלישי או רביעי - כל אחד מהם הוא 5 פסוקים. אפשר בחצי שעה עד שעה ללמוד קריאה זו. הילד יעלה לתורה ויקרא את הקטע שלו.
שאלה: שבר בעוף: אשתי הכינה עוף, וגילתה שהבצה של הרגל של העוף המכונה פולקע העצם שבורה. מה דין העוף?
תשובה: השוק הוא החלק האמצעי של הרגל. הירך הוא החלק המחובר עם הגוף. בכרעים יש גם שוק וגם ירך אבל כשקונים ירכיים הפרידו את השוק ורואים רק משולש ובתוכו יש את עצם הירך. שבר בירך מטריף אבל שבר בשוק אינו מטריף אלא שצריך לבדוק את צומת הגידים. אם אפילו גיד אחד נקרע כל העוף טרף (יש שם 16 גידים). וכל זה כאשר זה קרא לפני השחיטה. אבל לרוב השבר נהיה לאחר השחיטה בזמן המריטה. ולכן בכל מקרה של שבר יש להראות את העף לרב הבקי בסוגית הטריפות. עיין עוד בנושא שה:
שאלה: אפיית בשרי אחרי חלבי בתנור: לכבוד הרב. אפיתי פשטידת ירקות עם חצי כוס שמנת בתנור, לאחר כשעה הכנסתי לתנור תבנית בשרית עם עוף מכוסה. כעבור חצי שעה נזכרתי שהכנסתי בשרי לאחר חלבי. העוף מיועד לשבת. מה עלי לעשות? האם מותר להמשיך לבשל את העוף כעבור 24 שעות? העוף היה מכוסה כל הזמן. אשמח לתשובתך,
תשובה: לענ"ד בדיעבד העוף מותר א. מפני שהיה מכוסה ב. יש אומרים שדבר יבש לא מוציא אדים ולכן לא בולע טעמים ג. יש אומרים שהתנור לא נחשב חלבי (ישכיל עבדי, הרב קאפח ושו"ת אג"מ). אייל משה
שאלה: אפיית בשרי לאחר חלבי: לכבוד הרב. אפיתי פשטידת ירקות עם חצי כוס שמנת בתנור, לאחר כשעה הכנסתי לתנור תבנית בשרית עם עוף מכוסה. כעבור חצי שעה נזכרתי שהכנסתי בשרי לאחר חלבי. העוף מיועד לשבת. מה עלי לעשות? האם מותר להמשיך לבשל את העוף כעבור 24 שעות? העוף היה מכוסה כל הזמן. אשמח לתשובתך,
תשובה: דין בליעת התנור הוא כדין בליעת נוזל - שהרי יש בו עדים לחים. האדים לא מתחשבים בכיסוי של האוכל, הם עוברים בכל הפתחים שיש בכיסוי. המקרה שלך זהה למקרה של בישול חלב בסיר ולאחר כשעה מבשלים בשר בסיר הזה. ברור שהעוף טרף ואין לאכול אותו. התבנית והתנור צריכים הכשרה. ברוב המשפחות משתמשים בתנור עם שני תאים: אחד קבוע לבשר ושני קבוע לחלב, בדיוק כדי למנוע טעויות כאלו.
שאלה: אפיית בשרי אחרי חלבי ללא המתנה, עוף לאורחים: לכבוד הרב. אפיתי פשטידת ירקות עם חצי כוס שמנת בתנור, הוצאתי, ולאחר כשעה הכנסתי לתנור תבנית בשרית עם עוף מכוסה. כעבור חצי שעה נזכרתי שהכנסתי בשרי לאחר חלבי. העוף מיועד לשבת. יש לנו המון אורחים, מה עלי לעשות? האם מותר להמשיך לבשל את העוף כעבור 24 שעות? העוף היה מכוסה כל הזמן. אשמח לתשובתך,
תשובה: העוף מותר, ואפשר להמשיך לבשלו כפי שכתבת. להבא לכתחילה אין לבשל בשר אחרי חלב מיד באותו תנור גם אם אחד מכוסה, אלא יש להכשיר את התנור בהפעלתו כשעה
שאלה: כשרות ארטיק מונדיאל: יש משהו מוזר בכשרות הבד"ץ של ארטיק זה. של חברת נסטלה. מה דעתכם?
תשובה: אני יכול לדון בלי לראות את המוצר. תתקשר לעדה חרדית- 026700200
שאלה: ברירת קטניות: 1 אשמח אם תוכלו לכוון אותי כיצד (ואם) לברור גריסים ושעועית. (לבנה ואדומה)1
תשובה: לידיעת מציבור היקר. יש באתר כושרות הדרכה כיצד לבדוק פרות, ירקות וקטניות וכו  למגיעות   עיינו ב. והתשובה לשאלתך: שעיעית   כמו חומוס גריסים
שאלה: בנוגע לגזל ולשון הרע.: לכבוד הרב! יש לי 2 שאלות: 1. זה ר אם אני נמנעת מביקור אצל דודים אם אני יודעת ברוב האחוזים שאני אשמע שם לשון הרע ולא יהיה לי נעים להעיר על הלשון הרע? 2. אני רוצה לצלם כמות גדולה של דפים ויש הנחה לסטודנטים, מותר לי לשלוח את אחותי שהיא סטודנטית שתצלם בשבילי? (צילום עולה 0.15 אג אבל צילום דרך קובץ מהמחשב עולה 0.30 אג לסטודנטים זה עולה 0.15 אג. אני צריכה צילום דרך מחשב ואני לא מבינה למה הם מעלים את המחיר לקובץ מהמחשב בהתחשב בעובדה שזה עושה את אותה פעולה של צילום) מראש!
תשובה: לעניין ראשון - אם הם לא יודעים ולא נעלבים, את ודאי יכולה לצמצם את הביקורים אצלם. לעניין שני - מצאתי שהרב שרלו בעניין כזה דורש לשאול את המוכר אם הוא מוכן לכך כדי למנוע גניבת דעת. באתר שנקרא  דין  הם מעלים עניין זה אבל קובעים שאפשר להקל. להלן קישורים:
שאלה: כשרות: לכב הרב, שמעתי פעם מרב שעל קפה לא צריך כשרות. השאלה היא אם גם על קפסולות של קפה לא צריך. כי יש לי בעבודה כפסולות בלי שום השגחה. ואני מתלבטאת אם זה מותר. מראש. שרית
תשובה: קפה, קקאו, תה, סוכר, מלח, קמח וכדו  אין חשש שעובדו ע"י חומרים אסורים, הם כשרים לאכילה. כל אלו בתנאי שלא מדובר במשקה עם טעמים - שם כבר יש חשש לתוספות שונות.
שאלה: עקשנות: האם עקשנות זה טוב או רע
תשובה: ב"ה, תלוי, להתעקש על דברים שוליים זה לא טוב, למשל תור בסופרמרקט, אם משהו עקף בקשת יפה והא מתעקש, אל תפתח מלחמת עולם שלישית, אבל אם זה דבר טוב וחשוב - העקשנות טובה, למשל, אם לא מבין גמרא ומתעקש עד שמבין זה טוב. מתעקש עד שמצליח למצא עבודה ולא מרים ידיים. זה טוב. דני ארגמן
שאלה: דיני לבוד ומחיצה בעניין שמיטה: בוקר טוב, למדתי שניתן לשתול בשנת השמיטה בשני תנאים (תקנו אותי אם אני טועה): 1. בעציץ שאינו נקוב. 2. תחת מבנה מקורה. אם כך, אני שוקל לשתול באדניות על אדן החלון. לחלון שלי יש סורגים. האם אנו יכול להכשיר את הסורגים כמחיצה ע"י דין לבוד (מתיחת חוטים מקבילים במרווח של פחות מ-3 טפחים), וכך אדן החלון שלי ייחשב מבנה מקורה? ברכות, ידידיה
תשובה: וברכת ד  לבוד לא יוצר גג, אפשר לפעמים לעשות לבוד כדופן אבל לא כגג. על כן צריך שיהיה גג למעלה ומהצד אפשר לעשות חוטים ולבוד. בברכת התורה והארץ יהודה הלוי עמיחי מכון התורה והארץ
שאלה: החלפת שם: קוראים לי אופיר, אני בחורה ורוצה להוסיף שם שני, ורציתי לשאול איזה שם כדאי לי להוסיף. חשוב לציין שאני לא רוצה לשנות את השם לגמרי ולכן להוסיף ה ולשנות לאופירה זו אינה אופציה. חשבתי על 2 שמות מאיה או ליה או האם יש אופציות נוספות? ושבת
תשובה: וברכת ד  א. שינוי השם צריך להיות כולל גם שינוי מהות, אין השם משנה את המהות, אלא המהות משנה את השם. ב. שם שני צריך לנבוע ממך, מה את רוצה לסמל בשם, איזה מסר את רוצה להעביר בשם שאת בוחרת, על כן אין כאן שם מסויים שיבחרו בעבורך, אלא שבי עם עצמך חשבי מה את רוצה מעצמך מה את רוצה להעביר ואז אפשר לשנות את השם. בברכת התורה והארץ יהודה הלוי עמיחי מכון התורה והארץ
שאלה: מי עדיף שיקדש?:, אני ואחים שלי בעלי תשובה וכשאחי הגדול בצבא אין מי שיעשה קידוש כי אבי מחלל שבת בפרהסיה אז אני עושה את הקידוש כי שמעתי שאדם שמחלל שבת לא יכול לקדש האם עשיתי נכון? ואם לא אשמח לתשובה ממך מראש ושבת
תשובה: אם אביך משתתף איתכם בסעודה, ואינו נפגע מכך, מה טוב. מותר לך להוציא את כולם. אם הוא נפגע או שבשל כך אינו משתתף בקידוש, אזי תנו לו לקדש באופן הבא- תקנו יין מבושל. במקביל, לפני הקידוש מלאו את כוסות כל המשתתפים, וכשהוא מקדש אימרו יחד את מילות הקידוש באופן שלא יפגע כגון בניגון וכדומה, כך שתקדשו כל אחד לעצמו מבחינה הלכתית
שאלה: שותפים: היתה לי חברת שיפוצים עם עוד שני שותפים, נפרדנו ופתחתי חברה משלי, יש לקוחות שרוצים שאני יבצע להם עבודות, האם זה ר שהלקוחות האלה יעברו איתי לחברה שלי.
תשובה: וברכת ד  אין לפעול אצל הלקוחות של החברה הקודמת שיעברו, אבל אם הם רוצים לעבור מעצמם יכולים. כדאי שהם יכתבו לך מכתב שהם רוצים שדווקא אתה תעשה את השיפוצים. בברכת התורה והארץ יהודה הלוי עמיחי מכון התורה והארץ
שאלה: הצטרפות לתפילת שמונה עשרה: לכב הרב, לפעמים הש"צ מתפלל הרבה יותר מהר ממני. אודה לעצתו של הרב באיזה שלב של ק"ש והברכות שלאחריה כדאי להמתין להאט את הקצב בכדי להתפלל עם חזרת הש"צ ולא יחדיו עם הש"צ והקהל אשר נראה כי (לפחות השצ) מתקדם יותר מהר ממני. רוב תודות
תשובה: לצערי, לא הבנתי את השאלה.
שאלה: איך אפשר לשאוף למקסימליזציה?: בהשראה מדבריו של הרב אמנון בזק על הרב ליכטנשטיין זצ ל. אני מנסה להבין איך ניתן לשאוף למצב של לדחוף את עצמי עד כמה שאפשר, בעבטדת המידות התקדמות והתפתחות בכללי בכל תחום. מלבד התשובה הפשוטה של פשוט תעשי את זה אני תוהה איך שומרים על איזון, על גישה בריאה לשאיפה לפרפקציוניזם. כבר הייתי במצב בעבר שהייתי מאוד קשה על עצמי בשפיטה עצמית (הגעתי למצב של שינאה עצמית ודיכאון) ואני מנסה לחשוב איך להמנע מהתקרה עצמית הקפדה עצמית שלילית שמובילה לייאוש. אני מודעת לכך שמידת העצלנות היא קשה מאוד להתגבר עליה וקל תמיד לחשוב על תירוצים להמנע מעבידה עצמית, אני פשוט מנסה לחשוב על איך לא לחזור למנהגי עבר שלא קידמו אותי אלא להפך. מראש ו
תשובה: וברכת ד  פני בבקשה לרב אמנון בזק שידריך אותך למה הוא התכוון, הוא מלמד בישיבת הר עציון שבגוש עציון. בברכת התורה והארץ יהודה הלוי עמיחי מכון התורה והארץ
שאלה: ברכה לפני שחרית: האם מותר לברך בן משפחה ב"בוקר טוב" לפני תפילת שחרית?
תשובה: וברכת ד  אם הוא ידוע שלא אומרים בוקר טוב לפני תפילה ואין לחוש שיכעס עדיף שלא לומר. אבל אם הוא לא מבין ולא יודע, כדאי לעשות עם הראש או קידה קטנה ולא להגיד ברכת הדיוט לפני התפילה, אבל אם גם זה לא יועיל אפשר להגיד שלא בשמחה אלא ככפאו שד. כמו כן בודאי אין ללכת אליו להגיד לו אלא אם נפגשים בדרך אפשר לעשות על פי המידרג שכתבתי. בברכת התורה והארץ יהודה הלוי עמיחי מכון התורה והארץ
שאלה: זיווג עתידי: אני בן 18 ואני ברוך ה לא מדבר עם בנות. אבל יש בחורה אחת שהכרתי בעבר ואני מרגיש קצת "מאוהב" בה, הקשר שלנו הוא קצת כמו" - "פעם בשבוע אבל אני באמת מרגיש אליה משהו. מה לעשות עם זה?הרי זה קצת הזוי שנגיע לחתונה אנחנו עוד קטנים. אשמח אם תעזור לי
תשובה: אם גם אתה וגם היא סיימתם לימודים בתיכון. אפשר בהחלט להתחיל לבדוק את הקשר במטרה להגיע בסוף לחתונה. אתה יכול להציע לה להיפגש. לעשות זאת בהקפדה על הלכות יחוד וכד. אם היא תהיה מעוניינת להמשיך את הקשר - תפגשו על מנת להכיר זה את זו ולברר את הרצון שלכם להקים משפחה. אפשר כעבור שנה, בגיל 19 להתחתן. יכול להיות שצריך להמתין עם ההכרות איתה ולדחות זאת לזמן אחר: בגלל שאתם צעירים  ההורים מתנגדים בתוקף  או סיבה אחרת בגללה אתה לא תתחתן בשנה הקרובה.
שאלה: טלית לכהן בזמן הפדיון: האם על הכהן בזמן פדיון הבן להתעטף בטלית? אבקש תשובה מהירה במידת האפשר, מכיוון שהפדיון ביום ב הקרוב. ב מראש.
תשובה: לך תשאירי לכהן להחליט לפי המנהג שקיבל במסורת מאבותיו דודלוי
שאלה: האם לרבנים יש  עזרה  מהקב"ה בפסיקת ההלכה?: האם זה נכון שיש לרבנים (במיוחד בדורות האחרונים) "עזרה" מהקב"ה בתפקיד שלהם (כגון פסיקות לציבור בהלכה וכדו.)? ואם כן, איפה יש מקור לזה?
תשובה: לך שאלת שאלה חשובה מאד ואני אנסה קצת להבהיר את הענין. התורה, ההלכה, למעשה מתחלקת לשני חלקים. חלק אחד, אותו קיבלנו מסיני, וחלק שני הוא מה שחכמי ישראל מחדשים ופוסקים הלכה - כוח שהתורה נתנה להם לפי שיקול דעתם. דוגמא פשוטה: בתורה לא כתוב שאסור להשתמש בחשמל בשבת, אבל התורה נתנה כוח לחכמים שבכל דור, והחכמים בדורינו קבעו שדבר זה אסור. אין ספק שכאשר התורה נתנה כוח לחכמים, יש כאן בעצם גם  סייעתא דשמיא, עזרה משמים שהם יכוונו אל האמת. לא מדובר כאן רק בחכמים בדורות האחרונים אלא בחכמים בכל הדורות מימות משה רבינו ועד היום יש להדגיש שלא מדובר בחכם מסוים אלא בהסכמה של גדולי ישראל. יתכן בהחלט שרב מסוים יטעה בהלכה, אבל אם כל הרבנים מסכימים על משהו שהוא אסור או מותר, הרי שיש להם סיוע משמים שהם לא יטעו בדבר. יסוד הדבר מבואר בספר  עקידת יצחק  של ר  יצחק עראמה, מחכמי ספרד בזמן  גירוש ספרד  ובו הוא מסביר את היסוד שאמרנו ברכה והצלחה טוביה tsbias1 gmail.com
שאלה: לימוד תורה: כחלק מההתחזקות שלי אני רוצה ללמוד תורה ועושה כל שביכולתי עם האמצעים שלי כרגע. אבל יש בי ספקות האם מה שאני עושה הוא "לימוד תורה" באמת ולכן באתי לשאול אותך. 1.האם לשמוע שיעורים באינטרנט מרבנים נחשב לימוד? 2.קניתי ספר הלכות קיצור שולחן ערוך ועוד ספר הלכות לשון הרע ואני קורא בהם לעיתים, האם זה לימוד תורה? 3. איזה ספרים מבוארים לרמה של מתחיל אוכל לקנות כדי ללמוד מהם תורה בכל נושא משניות, גמרא, פרקי אבות. או שזה משהו שרק בשלב של לימוד בישיבה אפשר ללמוד. 4. מזה בדיוק שניים מקרא ואחד תרגום, שמעתי שיש חובה ללמוד את זה בכל שבת ורציתי לדעת מזה ומאיפה ניתן ללמוד?
תשובה: לימוד תורה מתקיים בכך שאדם רוצה בלב תמים למלא את עצמו בדבר ד. כל יהודי צריך למצוא מה הדרך שלו להתחבר לדבר ד : אפשר בתנ"ך, במשנה, בגמרא, בהלכה, באגדה, במוסר, בקבלה, באמונה, בחסידות. הקב"ה מעריך את העמל בתורה יותר מאשר את ההשגים: כמה אתה מתאמץ, כמה אתה לומד בלב שלם. גם הכלים לא מהותיים: בספר, בחוברת, בקלטת, ברשת, בבית מדרש עם חבר או בשיעור עם רב - כל אחד ימצא את מה שמדבר אל ליבו. גם בספרים, צריך למצוא את הספר שנכון לך! יש היום המון ספרים מבוארים בפירושים מצויינים לכל נושא: תנ"ך, משנה, גמרא, אגדה. לפני שאתה קונה תתיעץ עם חבר, תלך לסיפריה או בית מדרש ותלמד מעט מכל סוג של ספר. תבדוק ותקנה מה שנכון לך. שניים מקרא ואחד תרגום: להכין את פרשת השבוע ולקרא אותה פעמיים ופעם אחת לקרוא פירוש, כיום אפשר שהתרגום יהיה פירוש רש"י
שאלה: מכונת גלידה: לרב מכונת גלידה שכולה פועלת בקור ובהקפאה, שעושים בה גלידות על בסיס חלב האם ניתן לעשות גלידות על בסיס מרכיבי פרווה והגלידה תחשב כפרווה?
תשובה: אם הנוזל אינו מתחמם, והמכשיר נוקה, אזי ניתן
שאלה: האם האתיופים יהודים?: כבוד הרב אני לומד לאחרונה שיעורים במורשת ישראל על יהדות אתיופיה והתעורר אצל המורים שלי ואצלי ויכוח וגם התעוררה שאלה האם ביתא ישראל והפלאשמורה הינם יהודים. בנוסף אשמח לדעת גם מיהו יהודי.
תשובה: יהודי הוא מי שנולד לאם יהודיה, או מי שעבר גיור בבית דין כשר ההולך על פי השו"ע והכרעת גדולי ישראל בסוגיות אלו. היחס הכללי ליהדותם של האתיופים נתון במחלוקת אחרונים ביחס לתשובת הרדב"ז בנושא זה, ואפשרות השלכתה על הקהילה האתיופית כולה בימינו. למעשה יש מהגדולים הסוברים שהם טעונים גיור לחומרא, ויש מהגדולים הסוברים שמעיקר הדין אינם טעונים גיור זה. יש כתות מיוחדות אשר האתיופים עצמם מעידים שיש בהם יותר בעיות מהעדה המרכזית, ובהן הצורך לעבור גיור הוא מוכרח יותר הלכתית.
שאלה: גירושים: אני ובעלי התחתנו לפני שנתיים מהיום שהתחתנו אנחנו לא מפסיקים לריב לפחות 4 פעמים בשבוע וכל סוף שבוע וחגים המריבות מתחילות משטויות ונהפך לצעקות יש לנו ילד בן שנה אני חושבת להתגרש הלחצים האלה התחילו להשפיע על הבריאות שלי ירדתי במשקל יש לי כל יום כאבי ראש וחצים בחזה אני לא יודעת מה לעשות
תשובה: ב"ה, השאלה כללית מדי, אשמח לעזור בפלפון 052-7710491 דני ארגמן
שאלה: איך להתפלל כשאני קמה מאוחר?: היי רציתי לשאול שאלה בנוגע לק"ש בזמנה. לפמים קורה שאני קמה בבוקר רק אחרי שנגמר זמן ק"ש, ואני מתלבטת אם להגיד או לא, ואם זה נחשב. כי לפני כמה זמן המורה שלי אמרה לי שבגלל שאני בת ובנות לא חייבות במצוות עשה שהזמן גרמן אז זה ר להגיד גם אם זה לא בזמן. אז האם זה ר? בכל זאת כדאי לי להמשיך להגיד? זה מתקבל בכלל?.
תשובה: לך ויישר כח על השאלה אני מעתיק לך מתשובה שפרסמנו בעבר: זמן תפילה לנשים. א. על נשים המתפללות תפילת שחרית להתפלל (פסוקי דזמרא, ק"ש וברכותיה, תפילה) עד ארבע שעות זמניות (מופיע בלוחות כ סוף זמן תפילה ). בדיעבד ניתן להתפלל עד חצות היום. ברכות השחר ניתן לומר גם אחרי חצות. ב. יש אומרים שנשים לא תאמרנה ברכות ק"ש אחרי סוף זמן תפילה לכתחילה - ארבע שעות זמניות. הדברים אמורים במיוחד לנשים ספרדיות, שהרב עובדיה יוסף סובר שגם כשמתפללים בזמן, עליהן לברך ברכות ק"ש בלא שם ומלכות. ג. כמובן שעדיף לקום בבוקר ולא להמרח במיטה עד הצהריים :) בהצלחה רבה טוביה tsbias1 Gmail.com
שאלה: כישוף: האם כישוף באמת קיים? בימינו? ואם יש על זה מחלוקת, מי אומר שיש דבר כזה ומי אומר שאין דבר כזה?
תשובה: יש מחלוקת עתיקה אם יש כישוף, או שהכל הוא אחיזת עיניים, גדולי המדברים בזה הם הרמב"ם והגר"א. פשט הגמרות הוא שיש כישוף, והדעה הסוברת שהדבר אינו קיים אכן מוקשית מאד. למעשה, הלכות איסורי כישוף ביורה דעה בשו"ע קעט קיימות גם בימינו, בלי קשר להיות הכישוף אמיתי או בדיה.
שאלה: אש: כבוד הרב בני (בן 7) מאוד אוהב אש. גפרורים ונרות הם החברים הכי טובים שלו. הוא מאוד אוהב את כל שלבי ההדלקה והכיבוי. אני לא יכולה להשאיר אותו רגע לבד, כי הוא מוצא מהמחבוא גפרורים ומשחק, אפילו בנרות שבת הוא משחק. כבר מספר פעמים קיבל כוויות, אך עדיין לא למד. הסברתי לו המון פעמים על הסכנות שבכך. וכן מורתו נירתמה לעזרה, אך לא הועיל. חברה המליצה להוציא לגמרי נרות וגפרורים מחוץ לבית, כולל לוותר על נרות שבת. מצד אחד היא צודקת - לא יהיה לו מה להדליק, מצד 2 - איך אפשר לקבל את השבת ללא נרות? מה דעתך כבוד הרב בנושא? מראש והמשך יום טוב
תשובה: ב"ה, חושבני שגם אם תוציאי את כל הגפרורים מהבית הוא ימצא ויסתי וזה יהיה מחוץ לשליטתך, עדיך להקציב לו זמן מיוחד להתעסקות באש יחד איתך, לטפטף נרות, להכין צורת משעוה ועוד פעילויות, וכשתתני לזה מקום מוגדר יותר קל יהיה לשים לו גבולות. דני ארגמן
שאלה: גיוס נשים: כבוד הרב, אני תלמידה בכיתה יב, ועומדת כרגע בצומת דרכים בנוגע לשנה הבאה. יש בי רצון גדול לתרום למדינה, אך הבעיה היא שאיני יודעת איך. לאחרונה התחלתי תהליך התחזקות והפסקתי ללכת עם מכנסיים. עד עכשיו הייתי בטוחה שאלך לצבא, אבל פתאום זה לא נראה לי הדבר המובן מאליו. קיבלתי תפקידים מדהימים ומועילים גם בצבא וגם בשירות, העניין הוא שאני לא רואה את עצמי עושה שום דבר אחר חוץ מצבא. וכל פעם שאני מנסה להחליט נהיה לי כואב יותר. כאב פיסי ממש. אני רוצה להיות שלמה עם ההחלטה לעשות שירות אך אני לא מסוגלת. אני לא רואה את עצמי עושה דבר אחר מלבד הצבא. מצד שני אני יודעת שאם אלך לצבא קיים סיכוי גדול שאחזור ללבוש מכנסיים, ובנוסף אני לא רוצה לאכזב את אמי ואת ראש האולפנה שלי. אני לא יודעת מה לעשות, ואני מחוייבת להחליט כבר. אני רוצה לרצות לעשות שירות, אבל אני לא מסוגלת. האם ללכת לצבא או לעשות שירות שאדע שתמיד יהיו לי חרטות על כך שלא הלכתי לצבא? ב מראש.
תשובה: ישר כח על התחזקותך. כידוע לך העיקר הוא רבונו של עולם, שהוא המאיר לארץ ולדרים עליה. את מקבלת את ערכך מכוחו ומהמוסר שלו, מפוסקי המוסר שלו, אשר הם המכוננים את ההחלטות של עם ישראל. לכן הנחת היסוד היא, שלצבא לא תלכי. הדבר אסור הלכתית בידי גדולי הפוסקים מכל המגזרים, ואין היתר לנשים להתגייס. לא רק בשל המכנסיים, אלא בשל האוירה כולה שם שאינה עומדת כלל בדרישה ההלכתית לצניעות מרובה ולמרחק בין גברים לנשים. בכך שאינך עושה את מאווייך אלו, את מצהירה בפני עצמך ובפני החברה את נאמנותך לקב"ה ולתורה. לאחר הכרעה זו גם ההכרעות הבאות בחייך האישיים והזוגיים יהיו קלות יותר שכן דרכת כבר בשביל הנכון כמקיימת דבר ד. בהמשך להכרעתך הנכונה שלא להתגייס, ביחרי מקום בשירות לאומי שיוכל לאתגר אותך, ולהביא לידי מימוש את כוחותייך המיוחדים. יש בשירות לאומי אין סוף אפשרויות מגוונות, וודאי תמצאי שם את מקומך לאחר בירור נכון של האפשרויות. עלייך להתכונן לכך שאת השירות לא תעשי משום שאת רוצה, אלא משום שאת מצווה. את מצווה שלא להתגייס, את מצווה לתרום, את מצווה להיות עובדת ד. הרצון עוד יגיע, אך יתכן שלא יגיע אלא תישאר בך תחושת פספוס מסויימת. זהו חלק מחיי אשה בוגרת- לפעמים עושים דבר נכון, ומקריבים עבורו תחושות מסויימות. השעבוד הזה נראה כמיעוט הכח הבחירי אך למען האמת הוא מכפיל כח, שכן הוא מדגיש בך את המחוייבות לקב"ה ולתורה ודבר זה יאיר חייך באור גדול. כל אדם בוגר חי בגעגועים ותהיות מה היה קורה לו עשה את הצעד שתמיד חלם עליו. אולם אם מדובר על צעד אסור, אזי הגעגוע הופך למסירות, תחושת הפספוס הופכת למתיקות של עשיית רצון ד  בכל לבבך ובכל נפשך. חיזקי ואימצי
שאלה: כשרות ממרח זיתים: כשרות מהדרין של הרב ויטמן על ממרח זיתים האם היא ראויה
תשובה: כשרות המדרין של הרב ויטמן שליט"א הינה כשרות מהדרין באמת.
שאלה: טיסה לחו"ל: לכבוד הרב.האם מותר להקדים טיסה לחו"ל לט באב בבוקר (יום ראשון בבוקר) כדי לחסוך משמעותית בעלות?
תשובה: לא לעשות כך. כדאי הוא המקדש שלא תטוס בנוחות כדי לחסוך כסף, ביום בו עלה בלהבות
שאלה: חתימת אבטלה: לכבוד הרב! אני נמצאת עם בתי בבית ולא עובדת מזה כשנה ושבעה חודשים, (מאז שנולדה) מבחירה. לאחרונה בעלי הציע לי לנסות לחתום אבטלה. אני רוצה לנסות לחפש עבודה אבל רק אחרי החופש הגדול, גם כדי שאוכל להישאר עם בתי עוד קצת (זה בעיקר.) וגם כי לא נראה לי שאמצא לה בשלב כזה של השנה מסגרת מתאימה. היא אמורה להיכנס אחרי החופש הגדול למעון. האם מותר לי ללכת ללשכת התעסוקה ולחתום אבטלה למרות שאני יודעת שכרגע אני לא מעוניינת באמת לעבוד? והאם מותר סתם כך לחתום אבטלה אם אני לא מחפשת עבודה?
תשובה: כיוון שיש גם עבודות מהבית, ואותן תוכלי לבצע בתנאים שכתבת, אזי תחתמי אבטלה בהנחה שאכן תקחי עבודה מעין זו בעודך בביתך, ואין בזה אונאת ממון.
שאלה: מעלים עיניו מצדקה: לכבוד הרב, אני אומרת וידוי כל שני וחמישי כחלק מתפילת תחנון. יש לי חוברת כזו של פירושים למילים של הוידוי (אשמנו בגדנו וכו). באחד הפירושים כתוב שמי שמעלים עיניו מצדקה נחשב כעובד עבודה זרה. שאלתי היא מה קורה בימינו. היום לצערי יש הרבה שרלטנים וכאלה שממש לא ראויים לצדקה, כמו למשל ערבים שמתחזים וכד. לכן, הרבה פעמים שמבקשים ממני צדקה ברחוב אני "מעלימה עיני" ולא נותנת פשוט כי אני חוששת שהכסף לא יילך למקום הראוי לו ובטח ובטח שלא ארצה לתת כסף לערבים או למישהו לא ראוי (אולי שיקח את הכסף לסמים וכד ). אם הייתי יודעת בוודאות שמי שעומד מולי ומבקש צדקה הוא עני "אמיתי" והכסף ילך לשימוש ראוי אז בלנ"ד היה יותר קל לתרום ולא להעלים עיני. השאלה היא מה עושים במקרים כאלה? אני יודעת שאומרים שצריך לתת סכום מאוד מאוד קטן אבל השאלה היא אם גם לערבים? והשאלה היא אם צריך לתת כך לכל עני שאני רואה ברחוב ולא להעלים עין מאף אחד כי אם לא, מדובר בעצם בעבודה זרה?
תשובה: הרב אבינר כותב על כך במספר מקומות. בגלל ריבוי הנוכלים אין היום חובה לתת צדקה לכל פושט יד. עייני בקישורים
שאלה: חלום על עקרב שחור: חלמתי הלילה על עקרב שחור שהיה בחניה של הבית שלי. פחדתי מהעקרב ואני לא זוכרת מי אבל המישהו הזה הרחיק את העקרב ממני,שם אותו במקום אחר ואני זוכרת שלמרות שהוא כבר לא היה בקרבתי פחדתי שהוא מאחורי וכל הזמן בדקתי. האם זה מסמל משהו רע?
תשובה: ח כבר נתנו עצתם למי שמוטרד מחלום: מאן דחזי חלמא ולא ידע מאי חזא (מי שראה חלום ולא ידע מה ראה) ניקום קמי כהני בשעה שעולים לדוכן (יקום לפני כהנים בשעה שעולים לדוכן) ונימא הכי (ויאמר כך): "רבש"ע אני שלך וחלומותי שלך חלום חלמתי ואיני יודע מה הוא בין שחלמתי לעצמי בין שחלמו לי אחרים אם טובים הם חזקם ואמצם כחלומותיו של יוסף ואם צריכים רפואה רפאם כמי מרה על ידי משה וכמי יריהו ע"י אלישע וכמרים מצרעתה וכנעמן מצרעתו וכחזקיהו מחליו וכשם שהפכת קללת בלעם מרעה לטובה כך תהפוך כל חלומותי לטובה ותרצני". ויכוין דלסיים בהדי כהני כי היכא דעני צבורא אמן (ויכון לסיים עם הכהנים שהאמן של הציבור יאמר גם על דבריו). בכל הסידורים הספרדיים הנוסח וההסבר מופיעים במקום של ברכת כהנים.
שאלה: חלום על עקרב שחור: חלמתי הלילה על עקרב שחור שהיה בחניה של הבית שלי. פחדתי מהעקרב ואני לא זוכרת מי אבל המישהו הזה הרחיק את העקרב ממני,שם אותו במקום אחר ואני זוכרת שלמרות שהוא כבר לא היה בקרבתי פחדתי שהוא מאחורי וכל הזמן בדקתי. האם זה מסמל משהו רע?
תשובה: ב"ה אמרו חכמים" חלומות שווא ידברו" אל תתיחסי לזה כלל. אין לזה שום משמעות. ואם את דואגת אז תאמרי את התפילה על הטבת החלום בזמן ברכת כהנים מופיע בסידור  בהצלחה עוזיאל אליהו.
שאלה: בדיקת ואכילת כרוב על קייל: לאחרונה משווק כרוב קייל שמאד בריא ט לבריאות.עליו מסולסלים ודקים.האם ניתן לבדיקה אכילה טחינה??
שאלה: היתר לשלוש מצוות חמורות: נתקלתי בסוגיה מאוד בעייתית בחומר הלימודי שלי לבגרות בהיסטוריה. לגבי הרב יעקב אביגדור שפסק שבגלל הנסיבות המיוחדות של השואה היה ניתן לעבור על שלושת המצוות החמורות(גילוי עריות, שפיכות דמים ועבודה זרה), מה שהתיר למשל לנשים יהודיות לקבל אורח חיים של גויים ולהתערבב ביניהם על מנת לשרוד. כיצד יכל לעשות זאת? מהן מקורותיו? ידוע לי שהיו שחלקו עליו ואני די מסכים איתם, אבל מעניין אותי לדעת מה הצד שלו בכל הסיפור.(מכיוון שלא הרחיבו עליו כלכך)
תשובה: אינני מכיר את דבריו
שאלה: מצוות התלויות בארץ בבית חילוני: אני חילוני מתחזק מאד שגר עם ההורים כרגע, למדתי על המצוות התלויות בארץ ורציתי לשאול מה אני עושה בפועל כאשר אבא שלי אופה לחם בבית? אני צריך להפריש מזה חלה? ושאמא שלי קונה ירקות מירקן ללא תעודת כשרות? צריך להפריש מזה תרומות ומעשרות? אם כן איך? ומותר בכלל לאכול ירקות מירקן כזה בשנת שמיטה? מראש על העזרה. :)
תשובה: מפרישים חלה מן הפת אם לא הפרישו מן העיסה. מירק המשווק מסחרית ללא תעודה כלשהי בשמיטה אין לאכול, שקרוב לודאי הוא מגידול יהודי באיסור אחרת היה בעל תעודה של היתר מכירה או אוצר בי"ד חזק ואמץ
שאלה: נדרים: רציתי לשאול את הרב אם הרב יוכל לתת לי מענה סיכום הלכות בנושא נדרים. דברים שקשים לי בחיי היום יום. למשל מה התוקף של קבלה בלב? מה התוקף של עשיית דבר שלושה פעמים אפילו בלי להתכוון לזה בתור נדר? האם בכל מצב אפשר לבטל את ה"נדר"? ומה קורה במצב שאמרתי את המודעה שאומרים בימים הנוראים-האם כל הפעם זה מתבטל גם כשלא חשבתי על המודעה בשעת משעה? מצטער על האורך וכמות השאלות אך נושא זה קשה לי ואני נלחץ ממנו.
תשובה: לצערי, אני מונע את עצמי מלעשות כן, כי זו אחריות גדולה   לנסות ולהקיף את כל דיני נדרים בתשובה קצרה באתר אינטרנט. זה יהיה לא רציני ובוודאי גם לא נכון לעשות כך. אני יכול לענות לשאלות ספציפיות: א. אין קבלה בלב שהיא נדר. נדר צריך להיות באמירה בלבד (למעט צדקה). ב. עשייה של שלוש פעמים הופכת לנדר רק אם הייתה כוונה להפוך אותה לחובה, ומה שחסר הוא האמירה בלבד. אולם מי שעושה דברים כמה פעמים בלי לרצות אפילו שזה יהיה משהו קבוע   אין זה נדר. ג. התרת נדרים והפרתם היא מעשה שצריך לעשות תלמיד חכם. חלק גדול מאוד של הנדרים   אפשר, אבל לא כולם. ד. מודעה: הדבר נתון במחלוקת ראשונים, ובדרך כלל אפשר לסמוך על השיטות שאומרות שהמודעה מבטלת את הנדרים גם אם לא זוכרים, אלא אם כן מדובר בנדר מפורש שנאמר באמירה מפורשת, ואז צריך לשאול רב. ורוגע הלכתי